Παρόλο που οι Έλληνες απαντούν σε ποσοστό 68% πως οι ΛΟΑΤΚΙ+ θα πρέπει να μοιράζονται ίσα δικαιώματα με τους ετερόφυλους, σε επιμέρους ερωτήσεις το ποσοστό μειώνεται αισθητά, σύμφωνα με έρευνα του Ευρωβαρόμετρου.

Ειδικότερα η Ελλάδα καταγράφει από τα χαμηλότερα ποσοστά στην Ευρωπαϊκή Ένωση, μαζί με την Κύπρο, σχετικά με την παρουσία των ατόμων της κοινότητας LGBTQI+, ενώ σε μεγάλο ποσοστό διαφωνούν όχι μόνο με τον γάμο ομόφυλων ζευγαριών αλλά και την εκδήλωση τρυφερότητας μεταξύ τους σε δημόσιο χώρο.

Στην έρευνα που πραγματοποιήθηκε τον περασμένο Μάιο, αλλά δημοσιοποιήθηκε την 1η Οκτωβρίου, οι Έλληνες συμφωνούν με ποσοστό μόλις 44% (σ.σ. ο μέσος όρος στην Ευρώπη είναι στο 72%) στην τοποθέτηση ότι δεν υπάρχει κάτι λάθος στην σεξουαλική σχέση μεταξύ δύο ατόμων του ίδιου φύλου.

Σε ποιο βαθμό συμφωνείτε ή διαφωνείτε με την ακόλουθη δήλωση: Γκέι, λεσβίες και bisexual άτομα θα πρέπει να έχουν τα ίδια δικαιώματα με τους ετερόφυλους (%)

Σε ποιο βαθμό συμφωνείτε ή διαφωνείτε με την ακόλουθη δήλωση: Δεν υπάρχει τίποτα λάθος σε μια σχέση ανάμεσα σε δύο άτομα του ίδιου φύλου (%)

Σχετικά με τον γάμο ομόφυλων ζευγαριών, οι Έλληνες δηλώνουν αρνητικοί σε ποσοστό 56%, υπερδιπλάσιο σε σχέση με τον μέσο όρο της Ευρώπης (26%).

Σε ποιο βαθμό συμφωνείτε ή διαφωνείτε με την ακόλουθη δήλωση: Ο γάμος ανάμεσα σε άτομα του ίδιου φύλου θα έπρεπε να επιτρέπεται σε όλη την Ευρώπη (%)

Στην ερώτηση πόσο άνετα ή άβολα νιώθουν σε διαφορετικούς συνδυασμούς ατόμων που κρατιούνται από το χέρι στον δρόμο ή φιλιούνται δημόσια, για ένα ετερόφυλο ζευγάρι λένε πως νιώθουν άνετα σε ποσοστό 85% και μόλις 6% άβολα.

Ωστόσο όταν πρόκειται για ένα ζευγάρι αντρών ή ένα ζευγάρι γυναικών στην ίδια θέση, το ποσοστό που νιώθει άνετα πέφτει στο 22% με αυτούς που δηλώνουν ότι αισθάνονται εντελώς άβολα να αγγίζουν στο 60%.

Οριακά βελτιωμένη είναι η εικόνα σχετικά με τις γκέι γυναίκες, αφού με ένα δημόσιο φιλί ή κράτημα από το χέρι δύο γυναικών, απολύτως άνετα λέει πως νιώθει το 1/4 των Ελλήνων και εντελώς άβολα το 57%.

Σε μια κλίμακα από το 1 ως το 10, πόσο άνετα νιώθετε όταν ένας άντρας και μια γυναίκα φιλιούνται ή κρατιούνται δημοσίως από το χέρι

Σε μια κλίμακα από το 1 ως το 10, πόσο άνετα νιώθετε όταν δύο άντρες φιλιούνται ή κρατιούνται δημοσίως από το χέρι